2001-ben a belga nagydíjon megsérült Luciano Burti helyét vette át a Prost csapatnál. Enge az olasz futamon, a Formula–1 első közép- és kelet-európai versenyzőjeként debütált a sorozatban (nem számítva az 1950-es években induló keletnémet versenyzőket). Monzában a tizenkettedik helyen ért célba, Indianapolisban pedig tizennegyedik lett. A szezon utolsó versenyét, Japánban fékhiba miatt nem fejezte be.